Od pondelka by mali testy na koronavírus vyhodnocovať už aj v Banskej Bystrici a v Košiciach. Doteraz robili testy len v Bratislave. V nedeľu to potvrdil premiér Peter Pellegrini a dodal, že počet potvrdených nákaz by sa týmto mohol zvýšiť. Zároveň dodal, že zváži aj celoplošné zavedenia opatrenia, ktoré už zaviedla Banská Bystrica, a teda ľudia cestujúci MHD, budú musieť mať na ústach rúško alebo iný ochranný prostriedok.
Najnovšie krátke správy
Krátke správy
Vo štvrtok pred druhou hodinou ráno došlo k dopravnej nehode vozidla VW Golf, v ktorom sa nachádzali dvaja účastníci, na križovatke Moskovskej a Poľnej ulice na Fončorde. Vozidlo pri nehode narazilo do stĺpu trakčného vedenia. Pri nehode vo vozidle zahynul 26-ročný muž a 38-ročnú ženu, ktorú vyslobodzovali príslušníci HaZZ, následne transportovali do FNsP F.D. Roosevelta.
Krátke správy
Minister zdravotníctva Marek Krajčí (OĽANO-NOVA-KÚ-ZMENA ZDOLA) na pravidelnej utorkovej tlačovej besede informoval o vývoji epidemiologickej situácie na Slovensku. Tá sa naďalej zhoršuje. Pre okres Banská Bystrica to bude aj nasledujúcom, prvom marcovom týždni znamenať zotrvanie v bordovej farbe III. stupňa varovania Covid automatu. Stále tak bude potrebný najviac 7-dní starý negatívny test na Covid-19 pri ceste do práce či mimo hranice okresu. Susedný Zvolen zostáva v najhoršej čiernej fáze.
Krátke správy
Banskobystrická FNsP F. D. Roosevelta mala k pondelkovému ránu v starostlivosti až 122 pacientov s ochorením Covid-19. Štrnásť z nich je vo vážnom stave, pri ktorom musia byť napojení na umelú pľúcnu ventiláciu. Ide o najvyšší počet aktuálne hospitalizovaných pacientov s koronavírusom od prepuknutia pandémie v tunajšej nemocnici, ale aktuálne je táto negatívna štatistika na najvyšších hodnotách aj v rámci celého Slovenska. V okrese B. Bystrica pribudlo len cestou PCR testovania za víkend ďalších 137 pozitívnych prípadov ochorenia.
Krátke správy
Ako vo štvrtok informovalo mesto, materské a základné školy v jeho zriaďovateľskej pôsobnosti sa po jarných prázdninách otvoria. Banská Bystrica je momentálne zaradená pod tretí stupeň COVID automatu, v ktorom je otvorenie škôl možné práve po kladnom stanovisku regionálnych hygienikov. Podľa informácií z Regionálneho úradu verejného zdravotníctva je situácia v meste stabilizovaná.
Krátke správy
Okres Banská Bystrica je naďalej v treťom stupni epidemiologického Covid automatu. Na základe toho potrvá aj v nasledujúcom, 8. kalendárnom týždni, povinnosť mať pri ceste do práce či mimo okresu potvrdenie o najviac 7-dní starom negatívnom teste na Covid-19. V utorok to potvrdil minister zdravotníctva Marek Krajčí (OĽANO-NOVA-KÚ-ZMENA ZDOLA).